ORDE do 19 de setembro de 2007 pola que se aproba definitivamente o Plan Xeral de Ordenación Municipal do Concello de Curtis (A Coruña).
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 10/10/2007

I. Antecedentes.
1. Actualmente no Concello de Curtis están en vigor unhas normas subsidiarias de planeamento municipal, aprobadas definitivamente o 19 de xaneiro de 1982.
2. Con data do 5-5-2004, emitiuse informe previo á aprobación inicial, de acordo co previsto no artigo 85.1º da Lei 9/2002, do 30 de decembro, de ordenación urbanística e protección do medio rural de Galicia.
3. O Concello de Curtis aprobou inicialmente o plan o día 20-7-2004, e someteuno a información pública mediante anuncios nos xornais El Correo Gallego e La Voz de Galicia (os días 4 de agosto e 5 de agosto), así como no DOG do 9 de agosto. Simultaneamente, déuselles audiencia aos concellos de Guitiriz, Sobrado, Vilasantar, Mesía, Cesuras, Oza dos Ríos e Aranga. Así mesmo se solicitaron informes da Consellería de Medio Ambiente, da Consellería de Cultura, Comunicación Social e Turismo, da Consellería de Industria e Comercio, do Ministerio de Fomento, de Augas de Galicia, de Renfe, da Deputación Provincial da Coruña, da Subdirección Xeral de Estradas e da Demarcación de Estradas do Estado.
4. Segundo consta no expediente administrativo remitido, fóronlles emitidos os seguintes informes de carácter sectorial:
-Da demarcación de estradas do Estado en Galicia (Ministerio de Fomento) do 22-12-2004 e do 26-10-2005.
-De Renfe, do 31-8-2004 e de ADIF do 20-9-2005.
-Da Dirección Xeral de Patrimonio Cultural (Consellería de Cultura), do 29-9-2005 e de 21-12-2005.
-Da Consellería de Medio Ambiente do 18-10-2004.
-De Augas de Galicia do 17-12-2004.
-Do Ministerio de Industria, Turismo e Comercio do 28-11-2005.
5. Consta no expediente certificación da secretaria municipal da non-recepción, dentro do prazo legal, dos seguintes informes solicitados:
-Deputación Provincial da Coruña.
-Consellería de Industria e Comercio.
-Dirección Xeral de Obras Públicas (CPTOPT).
-Subdelegación do Goberno (Área de Industria e Enerxía).
6. O Concello de Curtis aprobou inicialmente o 20-6-2005 convenios urbanísticos para a súa incorporación ao proxecto do PXOM e sométeos a información pública por medio de anuncios no DOG do 22 de xuño e nos xornais La Voz de Galicia e El Correo Gallego do 23 de xuño.
7. O Concello de Curtis o 11-8-2005 acordou abrir un novo período de información pública e publicou anuncios no DOG do 30 de agosto e nos xornais El Correo Gallego do 17 de agosto e La Voz de Galicia do 20 de agosto.
8. Constan no expediente os informes emitidos para os efectos previstos no artigo 85.4º da Lei 9/2002: informes técnicos do 8-3-2005, 30-11-2005, 19-1-2006, e xurídicos do 2-8-2005, 19-8-2005, 6-10-2005 e 16-2-2006.
9. O plan xeral foi aprobado provisionalmente polo concello en sesión plenaria do 24-3-2006.
10. A Dirección Xeral de Desenvolvemento Sostible (Consellería de Medio Ambiente e Desenvolvemento Sostible) declara, mediante Resolución do 5-10-2006, a inviabilidade do sometemento do Plan Xeral de Ordenación Municipal de Curtis aos trámites previstos no artigo 7 da Lei 9/2006 sobre avaliación dos efectos de determinados plans e programas no ambiente.
11. Por orde da Consellería de Política Territorial, Obras Públicas e Transportes do 30-10-2006 acordouse, de conformidade co punto 5.b) do artigo 85 da Lei 9/2002, non outorgarlle a aprobación definitiva ao Plan Xeral de Ordenación Municipal do Concello de Curtis mentres non se realizasen as modificacións necesarias para corrixir as deficiencias que a propia orde establecía.
12. Os servizos xurídicos e técnicos municipais emitiron informe con data do 8-1-2007 e 9-1-2007, respectivamente, e o Pleno do Concello de Curtis aprobou o 5-2-2007 as modificacións introducidas no Plan Xeral de Ordenación Municipal, que lle foi remitido á Consellería de Política Territorial, Obras Públicas e Transportes para resolver sobre a súa aprobación definitiva (entrada no rexistro con data do 6-2-2007).
13. Por orde da Consellería de Política Territorial, Obras Públicas e Transportes do 4-5-2007 acordouse, de conformidade co punto 5.b) do artigo 85 da Lei 9/2002, non outorgarlle a aprobación definitiva ao Plan Xeral de Ordenación Municipal do Concello de Curtis, sinalando as correccións que sería preciso introducir para emendar o plan.
14. Con data do 23-6-2007 (posteriormente complementada en datas 27-6-2007 e 1-8-2007) o Concello de Curtis remite novamente o Plan Xeral de Ordenación Municipal para a súa aprobación definitiva, xunto coa correspondente documentación administrativa, entre a que consta o certificado de acordo plenario do 21-6-2007 polo que se aproba o plan xeral corrixido consonte coa Orde do 4-5-2007.
II. Consideracións e fundamentación.
1. Segundo o informe-proposta elaborado pola Dirección Xeral de Urbanismo o 18-9-2007, o Plan Xeral de Ordenación Municipal elevado polo Concello de Curtis para a súa aprobación definitiva (identificado con dilixencias de que foi aprobado polo Pleno municipal o 21 de xuño de 2007) introduce as correccións necesarias para dar cumprimento á Orde do 4-5-2007.
2. De conformidade co artigo 89 da Lei 9/2002, do 30 de decembro, de ordenación urbanística e protección do medio rural de Galicia, e co artigo 1 do Decreto 519/2005, do 6 de outubro, polo que se establece a estrutura orgánica da Consellería de Política Territorial, Obras Públicas e Transportes, a competencia para resolver sobre a aprobación definitiva dos plans xerais de ordenación municipal correspóndelle á conselleira de Política Territorial, Obras Públicas e Transportes.
III. Resolución.
Visto canto antecede, de conformidade co punto 5.a) do artigo 85 da Lei 9/2002, do 30 de decembro, de ordenación urbanística e protección do medio rural de Galicia,
RESOLVO:
1. Aprobar definitivamente o Plan Xeral de Ordenación Municipal de Curtis (A Coruña).
2. De conformidade co disposto polos artigos 92 da Lei 9/2002, e 70 da Lei 7/1985, do 2 de abril, reguladora das bases de réxime local, o concello deberá publicar no BOP a normativa e ordenanzas do Plan Xeral de Ordenación Municipal aprobado definitivamente.
3. Contra esta orde, que pon fin á vía administrativa, cabe interpoñer recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, que se contarán desde o día seguinte ao da súa publicación, segundo dispoñen os artigos 10 e 46 da Lei 29/1998, do 13 de xullo, reguladora da xurisdición contencioso-administrativa.
4. Notifíqueselle esta orde ao concello e publíquese no Diario Oficial de Galicia.
Santiago de Compostela, 19 de setembro de 2007.
María José Caride Estévez
Conselleira de Política Territorial, Obras Públicas
e Transportes